
Eam  lihiBlli  Tacitei  de  Julio  Agricola  partem ,  quae 
res  in  Britannia  gestas  continet,  magnopere  et  a  priore 
et  a  tertia  differre  plerique  interpretes  et  editores  suo 
iure  annotaverunt.  Nam  cum  tota  vita  contineatur  qua- 
draginta  sex  capitibus,  imperium  Britannicum  spatium 
non  plus  septem  annorum  comprehendens  undetriginta 
capitibus  illustratum  est.  Deinde  vero  multa  in  hac 
libelli  parte  insunt,  quae  aut  ad  vitam  Agricolae  com- 
ponendam  parum  pertinere  aut  dicendi  genus  a  vita 
enarranda  alienum  prae  se  ferre  videantur.  Accuratissime 
de  ea  re  egit  Andresen  in  dissertatione ,  quae  inscribi- 
tur:  *Die  Entstehung  und  Tendenz  des  Taciteischen  Agri- 
cola.'  (Separatabdruck  aus  der  Festschrift  zur  dritten 
Sacularfeier  des  Berlinischen  Gymnasiums  zum  grauen 
Kloster.  Berlin,  Weidmann.  8.  24  S.)  Is  quaecunque 
praeter  longitudinem  in  media  Agricolae  parte  offendant, 
ita  comparata  esse,  ut  ad  historiam  potius  quam  vitam 
scribendam  pertinere  videantur,  rectissime  disseruit.  Ac 
praecipue  hosce  locos  orationem  atque  colorem  rerum 
magis  quam  vitae    scriptoris   proprium  prae   se    ferre 

etposuit: 

1.  descriptionem  Britanniae  insulae  et  eius  inco- 
larum ;  ' 

2.  historiam  rerum  a  Komanis  ante  Agricolam  in 
Britannia  gestarum; 

£  nonnulla  a  vita  moribusque  Agricolae  illustran- 
dis  aliena,  ut  ea,  quae  cap.  14  de  Hibemia  insula, 
cap.  17  de  militum  iactationibus ,  cap.  25  de  navalium 
et  terrestrium  copiarum  commercio  et  aemulatione,  cap.  37 
de  Auli  Attici  nece  legantur; 

4.  Calgaci  et  Agricolae  orationes ; 

5.  fugam  Usiporum. 

Atque  ea  ratione  disputationem  instituere  liceat,  ut 
primum,  qua  ratione  ductus  Tacitus  in  media  libelli 
parte  illustranda  tam  longus  fuerit,  deinde,  qui  sit 
factum ,  ut  in  hac  parte  rerum  potius  quam  vitae  scripto- 
rem  ageret,  explicare  studeam,  postremo  de  compluri- 
bus  eorum  locorum,  qui  aut  omnino  non  pertinere  vi- 
dentur  ad  vitam  illustrandam  aut  ita  comparati  esse, 
ut  potius  res  in  Britannia  insula  gestas  enarrent  quam 
facta  moresque  Agricolae,  accuratius  agam. 

Sed  priusquam  de  his  rebus  quae  mihi  proposui 
exponam,  breviter  indicandum  est,  quid  de  consilio, 
quo  hic  liber  conscriptus  esse  videatur,  sentiam. 

Ac  probandam  esse  Urlichsii  *)  sententiam  putaverim, 
qui  id  egisse  Tacitum  in  componendo  Agricola  statuit, 
ut  vitam  soceri  carissimi  et  dilectissimi ,  quem  ex 
animi  sententia  virum  domi  bellique  magnum  duceret  et 
cuius  facta    moresque    pulcherrimo    laudis   monumento 


1)  Phil.  Anz.  7.  p.  155. 


digna  existimaret,  pio  animo  atque  summa  fide  enarra- 
ret.  Quod  Andresen  sub  finem  eius,  cuius  inieci  men- 
tionem,  dissertationis  probare  studuit  Tacitum  non  sola 
pietate  ad  vitam  Agricolae  componendam  ductum  esse, 
sed  etiam  ea  ratione,  ut  socerum  optimam  in  re  publica 
viam  secutum  esse  Romanis  probaret  et,  quid  ipse  sen- 
tiret'de  re  publica,  illustraret,  coniecisse  id  potius  vi- 
detur  quam  demonstravisse.  Probavisse  Tacitum  ex 
animi  sententia  soceri  consilia  rei  publicae  capessendae 
ac  nonnullis  Agricolae  locis,  quid  ipse  de  re  publica 
sentiret,  significasse  constat,  neque  tamen  illa  eum  in 
scribendo  libro  ratione  ductum  esse  putaverim,  sed  ideo 
potius  illud  fecisse  videtur,  quia  res  ita  ferebat. 

lam  ad  eam,  quam  solvendam  mihi  proposui  quaestio- 
nem,  accedam. 

Quod  Tacito  propositum  erat  in  componendo  libro, 
ut  soceri  laudes  illustraret  et  celebraret,  id  enarrandis 
vitae  partibus  legationem  Britanniae  sequentibus  et  an- 
tecedentibus  eum  nuUo  modo  assequi  potuisse  non  diM- 
cile  est  ad  demonstrandum. 

Educatio  Agricolae  et  prima  militia  fere  eadem  fuit 
atque  omnium  puerorum  honesto  loco  natorum  nec  depin- 
gendis  eis  laudes  eius  exomari  potuisse  per  se  intellegitur, 

Fere  idem  iudicandum  est  de  primo  honorum  cursu. 
Quod  quaestor  largitioni  atque  libidinum  illecebris  resti- 
tit,  etsi  laudabile  fuit,  tamen  in  meritis  memoratu 
dignis  ducendum  non  erat;  fere  nimium  fuisse  Tacitum 
in  omanda  ista  abstinentia  atque  integritate  Urlichs  ^) 


1)  Commentatio  de  yita  et  honoribus  Agricolae.    Wirceburf^ 
1868.  p.  13. 


leviter  significavit,  alii  gravissime  exprobraverunt.  „In- 
ter  quaesturam  ac  tribunatum  plebis  atque  ipsum  etiam 
tribunatus  annum  quiete  et  otio  transactum  esse  atque 
eundem  praeturae  fuisse  tenorem  ac  silentiura*  ipseTa- 
citus  testis  est.  Ac  ne  illo  quidem  munere,  quo  Galba 
imperatore  functum  eum  esse  edocemur,  magnam  ei  apud 
Romanos  laudem  partam  esse,  immo  invidiam  et  odium 
Hoffmann  ^)  luculentissime  demonstravit. 

Legationem  Britannicam  illustrans  triplici  laude  so- 
cerum  Tacitus  exornat:  primum  quod  legionem  seditio- 
sam  ad  officium  reduxerit,  deinde  quod  Vettio  Bolano 
proconsule  vim  suam  ardoremque  compescuerit ,  denique 
quod  Petilii  Cerialis  auspiciis  egregie  officium  suum  ad- 
ministraverit.  Sed  primam  illam  laudem  disciplinae  mi- 
litaris  ad  priscos  mores  redactae  non  ita  magnam  fuisse 
ipsius  Taciti  verba  videntur  indicare.  Nam  ex  eis, 
quae  sunt:  ;,ubi  decessor  seditiose  agere  narrabatur* 
facile  conicias  legionis  seditionem  ac  tumultum  non  sine 
vitio  et  culpa  prioris  ducis  ortum  esse,  quo  remoto 
restituere  veterem  disciplinam  haud  ita  difficile  fuit. 
Quod  deinde  a  Tacito  narratur  Agricolam,  dum  Britan- 
niae  Vettius  Bolanus  praeesset,  cupidinem  rerum  geren- 
'darum  coercuisse,  minirae  eam  equidera  laudera  con- 
tempserira  vel  nihili  aestiraaverim ,  sed  taraen  notabilem 
eam  et  meraoratu  dignara  vix  duxerim.  Ac  raultos  fuisse, 
qui  eara  ipsara  raodestiam  Agricolae  opprobrio  verterent 
et  parum  honeste  eum  praesentis  temporis  desideriis  in- 
serviisse  increpitarent ,  facile  suspicere.    De  tertia  illa 


1)  Zeitachr.  f.  d.  Usterr.   Gymn.  1870.  p,  255. 


laude  non  detraxerim ;  neque  tamen  obliviscendum  est 
secundas  eum  legatum  legionis  partes  egisse  atque 
omnes  res  bene  ab  eo  gestas  consulari  potius  quam  ipsi 
gloriam  attulisse.  Longe  pluris  aestimandum  est,  quod 
deinde  a  Tacito  praedicatur  Agricolam  Aquitania  pro- 
vincia  moderanda  summam  sibi  laudem  peperisse.  Ta- 
men  quam  plurirai  semper  a  Romanis  ductam  esse  con- 
stat  laudem  boni  militis  in  illa  sibi  provincia  non  pa- 
ravit:  nam  exercitum  illis  temporibus  in  Aquitania  non 
locatum  fuisse  ex  legionum  tabulis  cognoscimus,  neque 
quidquam  Agricolae  nisi  administrationem  provinciae  in- 
iunctum  fuisse  ipsis  Taciti  verbis  (Agr.  c.  9.)  edocemur, 
cuius  officii  partes  etiam  ab  hominibus  mediocribus,  qui 
quidem  aetate  et  usu  docti  essent,  expleri  potuisse 
putaverim. 

In  ea  igitur,  quam  modo  perlustravimus,  vitae  parte 
perpauca  erant  digna,  quae  laudibus  celebrarentur, 
Quam  vero  e  Britannia  redux  usque  ad  mortem  Romae 
vitam  traxit,  eam  miserationem  potius  movere  quam 
admirationem  quis  est  quin  concedat? 

Videmus  igitur  in  illustrandis  priore  et  posteriore 
vitae  partibus  Tacito  res  bene  gestas,  quibus  enarrandis 
nomen  soceri  illustraret  et  celebraret,  paene  defuisse. 

Quam  vero  virtutem,  ut  per  totam  vitam,  ita  in  eis, 
de  quibus  agimus  partibus  illustrandis  iterum  atque 
saepius  praedicat  Tacitus  atque  quasi  cumulum  omnium 
summis  laudibus  effert,  obsequium  ac  modestiam,  eam 
ab  aequalibus  haud  ita  paucis  contemptam  et  pro  nihilo 
ductam  atque  adeo  vitio  ei  datam  esse  multi  viri  docti 
suo  iure  annotaverunt. 

Quae  cum  ita  sint,  istis  vitae  partibus  enarrandis 
Tacitum  id  quod  animo  intendebat,  ut  Agricolam  laude 
decoraret,  assequi  non  potuisse  apparet. 

At  contra  in  media  vitae  parte  felicissima  ei  ad  ex- 
omandam  soceri  gloriam  facultas  data  erat  atque  uber- 
rima  ad  illustrandas  eius  virtutes  materia  oblata. 

Et  belli  et  pacis  summam  sibi  laudem  in  ea  legatione 
Agricola  paraverat. 

Ex  bellica  laude  ad  primos  omnium  temporum  duces 
aspiraverat.  Disciplinam  militarem  ad  priscos  mores 
redegerat  atque  animos  militum  ad  virtutis  amorem  for- 
titudinemque  incenderat  et  sui  studium  et  admirationem 
eis  iniecerat. 

Naturae  malignitate  victa  ac  superatis  hostium  copiis 
cum  exercitu  invicto  imperii  fines  latius  in  dies  propa- 
gaverat.  Praesidiis  castellisque  idoneis  locis  munitis 
firmaverat  ea,  quae  bello  ceperat. 

Tot  tantisque  victoriis  reportatis  usque  ad  ipsos  Bri- 
tanniae  fines  progressus  exercitus  hostium  coniunctos 
prostraverat  ac  totam  insulam  subegerat.  Magnae  pro- 
fecto  et  memoratu  dignae  laudes.  Augebant  bellicam 
eius  gloriam  clades  illis  temporibus  in  Moesia,  Dacia, 
Germania  acceptae  comparantibus  cunctis  imperatoriam 
illius  virtutem  et  expertum  bellis  animum  cum  inertia 
et  imperitia  ceterorum  ducum. 

Nec  minorem  sibi  laudem  paraverat  pacis  artibus. 
Invictas  bello  nationes  societate  et  foedere  sibi  iunxerat 
ac  sine  uUa  dimicatione  in  deditionem  acceperat.  Eis 
quae  imperio  populi  Romani  subiectae  erant,  iustitia 
ac  moderatione  sapientiaque  iugum  aervitutis  levaverat. 


^'i-' 

Ooercuerat  insolentiam  magistratuum  et  licentiam  atque 
inioriis  eorum  vexationibusque  finem  imposuerat.  Di- 
spersos  et  vagantes  provinciae  incolas  eo  adduxerat,  ut 
sedes  stabiles  et  certas  coUocarent  atque  in  vicos  eos 
et  urbes  coegerat,  feroces  ac  rudes  eoque  bello  fa- 
ciles  quieti  et  otio  per  voluptates  ac  delicatiorem  vi- 
tae  cultum  assuefecerat.  Maiorem  denique  Britan- 
niae  insulae  partem  in  formam  provinciae  Romanae  re- 
degerat. 

Alteram  rationem,  cur  res  ab  Agricola  in  Britannia 
gestas  accuratius  et  uberius  enarraverit  Tacitus,  eam 
fnisse  putaverim,  ut  fastidium  legentium  efFugeret. 

Summo  opere  id  ei  agendum  et  moliendum  erat,  ut 
libello  suo  delectationem  aspergeret. 

Primum  quidem  id,  quod  ei  propositum  erat,  ut 
socero  laudis  monumentum  erigeret,  assequi  se  non 
posse  sentiebat,  nisi  si  isti  libello  gratiam  legentium 
concilia  visset.  Quodsi  displicuisset  vita,  fieri  non 
poterat ,  quin  a  paucis  legeretur  et  mox  oblivione 
obrueretur. 

Deinde  vero  ob  eam  rem  multum  Taciti  intererat, 
ut  legentibus  placeret  Agricola,  quia  fore,  ut  quo  iste 
liber  iudicio  examinatus  esset,  eodem  animo  historiae 
et  annales  acciperentur,  haud  nesciebat.  Agricolam 
enim  primum  opus  ad  historicum  dicendi  genus  perti- 
nens  edidit  et  unum  eius  generis  maioribus  libris  histo- 
ricis  praemisit.  Itaque  prout  primitiae  historicae  ces- 
sissent,  famam  ceteris  fore  sentiebat  atque  si  placuisset 
Agricola,  fore  ut  historiae  et  annales  secundis  animis 
acciperentur,  sin  displicuisset,  sibi  dimicandum  fore  cum 

neglegentia  et  invidia,   quae  quam  difficilia  sint  ad  su- 
perandum,  quis  est  quin  intellegat. 

Maxirae  igitur  interfuit  Taciti,  ut  vita  soceri  legen- 
tibus  placeret. 

Atque  in  nullo  unquam  libello  fastidium  aequalium 
eflfugere  difficilius  fuisse  dixerim. 

Primura  illius  teraporis  Roraanos  omnino  vitarum 
lectione,  nedum  earum,  quae  aequalium  facta  moresque 
illustrarent ,  non  facile  delectatos  esse  ipsius  Agricolae 
prooeraiura  docet.  Liber  convicio  Doraitiani  destinatus 
fieri  non  poterat,  quin  ab  omnibus  quasi  devoraretur, 
vita  honori  viri  paulo  antea  mortui  destinata  placebat 
perpaucis. 

Accedebat  quod  duae  istius  vitae  partes  ita  compa- 
ratae  erant,  ut  nemini  nisi  cognatis  Agricolae  et  amicis 
voluptatem  legendo  afferrent,  priorera  dico  et  posterio- 
rem:  nara  res  eis  enarratas  etsi  ab  oranibus,  qui  Agri- 
colam  ipsum  nossent,  non  sine  voluptate  lectas  esse  non 
negaverira,  tamen  ceteris  placuisse  ut  mihi  persuadeam 
animum  inducere  non  possum.  Obsequii  autem  et  mo- 
destiae  virtutem  iterum  atque  saepius  praedicatae  legen- 
tium  multitudini  fastidium  potius  quam  voluptatem  at- 
tulisse  supra  monuimus. 

Maximura  igitur  fuisse  periculum,  ne  liber  de  rebus 
moribusque  Agricolae  conscriptus  displiceret  Romanis, 
pro  certo  statuerim. 

Unius  mediae  e  tota  vita  partis  enarratio  ab  om- 
nibus  Romanis,  nisi  qui  ab  omni  politiore  humanitate 
abhoiTerent,  fieri  non  potuisse,  quin  secundis  auribus 
acciperetur,   apertum  et  manifestum  est. 

^  Descriptionem  Britanniae  insulae  et  gentium  eam 
incolentium  aptissimam  fuisse  ad  alliciendos  legentium 
animos  infra  accuratius  demonstrabimus. 

Res  autem  gestas,  naturae  difficultates  victas,  victo- 
rias  reportatas,  nationes  subactas,  castella  praesidiaque 
munita  maximam  habuisse  delectationem  in  promptu  est, 
praesertim  cum  tota  ista  enarratio  inserviret  ambitioni 
et  gloriae  Romanorum:  namque  Romanorum  imperium 
armis  Romanorum  usque  ad  ipsos  terrarum  ac  naturae 
fines  propagatum  erat. 

Deinde  ex  eadem  vitae  parte  enarranda  ipse  Ta- 
citus  summam  cepisse  voluptatem  videtur,  Ceteris 
vitae  partibus  facere  non  potuit,  quin,  cum  laudaret 
Agricolam,  accusaret  saeva  atque  atrocia  Domitiani  fa- 
cinora  aut  mores  senatus  populique  Romani  corruptos 
atque  saeculi  labem  et  maculam  depingeret  et  miseram 
domesticae  perturbationis  speciem  adumbraret.  Ex  qua 
enarratione  quantum  dolorem  ceperit  ipse  significat  ann. 
4.  33  hisce  verbis:  *nos  saeva  iussa,  continuas  accusa- 
tiones,  fallaces  amicitias,  perniciem  innocentium  et  eas- 
dem  exitu  causas  coniungimus  obvia  rerum  similitudine 
et  satietate.'  Atque  idem  alius  locus  ex  annalibus 
desumptus  probat,  qui  exstat  libro  sexto  cap.  38  (44): 
ibi  ea  ratione  auctor  res  duabus  aestatibus  gestas  sese 
coniunxisse  profitetur,  quo  requiesceret  animus  a  dome- 
sticis  malis. 

Prima  igitur  et  tertia  vitae  parte  illustranda  mini- 
mum  Tacito  oblectationis  allatum  esse  patet. 

At  vero  laudum  Britannicarum  illustrationem  sum- 
mae   ei  voluptati  fuisse  apparet.     Quantopere   gavisus 

sit  enarrandis  rebus  bello  gestis,  ex  eis  colligitur,  quae 
ann.  4.  33  leguntur:  'situs  gentium,  varietates  proeliorum, 
clari  ducum  exitus  retinent  ac  redintegrant  legentium 
animum.' 

Accedebat  quod  enarrandis  istis  rebus  soceri  dilec- 
tissimi  et  carissimi  gloriam  exornabat. 

Vidimus  Taciti  magno  opere  interfuisse,  ut  libelli  de 
Agricolae  vita  et  moribus  compositi  gratiam  apud  le- 
gentes  conciliaret,  deinde  maximum  periculum  censurae 
malivolae  imminuisse,  cum  aequalium  incuria  abhorreret 
a  vitis  legendis,  et  duae  libri  partes  delectarent  paucos, 
nonnullos  offenderent,  uni  mediae  vitae  parti  permulta 
infnisse,  quae  omnium  animos  dulcedine  sua  tenerent  et 
traherent,  denique  huius  maxime  partis  enarratione  ip- 
sum  auctorem  delectatum  esse.  Haec  omnia  conside- 
rantes  non  mirabimur,  quod  mediam  istam  vitae  partem 
longe  omnium  accuratissime  Tacitus  illustravit. 

Sed  haec  tota  quam  instituimus  argumentatio  nihil 
explicat  nisi,  qua  ratione  ductus  Tacitus  in  enarrandis 
rebus  ab  Agricola  legato  pro  praetore  in  Britannia  ges- 
tis  tam  longus  fuerit. 

lam  ad  alteram  disputationis  partem  accedamus, 
qua  demonstrandum  est,  qui  sit  factum,  ut  Tacitus  in 
illustranda  illa  legatione  potius  rerum  quam  vitae  scrip- 
toris  partes  egisse  videatur. 

Quod  Andresen  quidem  ea  ratione  explicare  conatus 
est,  ut  istam,  quae  est  de  domanda  Britannia,  partem 
iam  sub  Domitiano  eo  consilio  a  Tacito  compositam  esse 
statueret,  qua  postea  in  conscribendis  historiis  uteretur. 
Ei  historiarum  particulae  post  Agricolae  mortem  capita 

"-■1 — 9  et  39  —  46  addita  esse,   atque  ita  exstitisse  eum 
"^quem  nunc  habeamus  centonem. 

Ferri  non  posse  istam  quamvis  ingeniosam  coniectu- 
ram  cum  complures  viri  docti  luculentissime  demonstra- 
verint,  gravissima  eorum,  quae  contra  eam  facere  vide- 
antur,  argumenta  proferre  satis  habeo.  Ex  quibus  primo 
loco  dignum  videtur,  quod  SchoelP)  monuit,  se  animum 
inducere  non  posse,  ut  scriptorem  spectatissimae  gravi- 
tatis  et  diligentiae  in  componendo  libro  honori  soceri 
destinato  et  quod  primum  artis  historicae  specimen  ede- 
ret,  tanta  usum  esse  temeritate  statueret. 
r  /  Tam  graviter  accusare  Tacitum  non  licebit  nisi  omni 
rem  aliter  explicandi  ratione  adempta. 

Deinde  vero  quo  gravissimo  Andresen  sententiam 
suam  firmavisse  sibi  videtur  argumento  excepto  uno 
enuntiato  nihil  in  omnibus  illis  undetriginta  capitibus 
inesse,  quod  sicut  ab  enarrandis  rebus  Britannicis  alie- 
num  ita  ad  vitam  Agricolae  illustrandam  aptum  et 
necessarium  esset ,  id  nullum  esse  demonstravit 
Eussner  *). 

Qua  re  in  explicanda  mediae  illius  partis  longitudine 
et  genere  dicendi  ea,  qua  Andresen  voluit,  ratione  non 
licuerit  uti. 

Longe  aliam  viam  ingressus  est  Gtithling"),  qui  sen- 
tentiam  suam  hoc  enuntiato  comprehendit :  'Tacito  tum 
primum  ad  historiam  accedenti  haud  scio  an  acciderit, 


1)  Jenaer  LiteraturzeUung  1874.  p.  555. 

2)  N.  Jahrb.  f.  Philg.  1875.  p.  346  9U 

3)  'De  Taciti  Agricola.'    progr.  Lignie.  1878. 

ut  altius  repetens  alieniora  arriperet,  cum  praesertim 
Agricola  non  esset  ex  eorum  numero,  qui  in  summis 
viris  ducendi  sunt.'  ' 

Novit  eam  explicationem  Andresen  atque  etiam,  qua 
ratione  firmioribus  argumentis  munienda  esset,  hisce 
verbis  indicavit:  'Man  konnte  annehmen,  dass  Tacitns 
zu  jener  Zeit,  als  er  den  Agricola  schrieb,  als  wer- 
dender  Historiker  allen  denjenigen  Zustanden  und  Er- 
eignissen,  welche  mit  der  durch  Agricola  vollendeten 
Unterwerfung  Britanniens  im  Zusammenhange  standen, 
ein  so  lebhaftes  Interesse  geschenkt  habe,  dass  sich 
wahrend  des  Schreibens  in  den  Rahmen  einer  Biogra- 
phie  Agricolas  unmerklich  eine  historische  Monographie 
iiber  die  Eroberung  der  Insel  einfugte.  Das  verhaltnis- 
massig  jugendliche  Alter  des  Verfassers  wiirde  dann  als 
Entschuldigung  daftir  herangezogen  werden  konnen,  dass 
er  in  dieser  Schrift  bald  als  Biograph,  bald  als  Histo- 
riker  entgegentritt.' 

Quod  contra  hanc  argumentandi  rationem  ab  Andre- 
senio  prolatum  est,  accepta  ea  parum  intellegi,  qui  sit 
factum,  ut,  cum  in  ceteris  libelli  partibus  nihil  insit  a 
vita  alienum,  una  et  sola  media  libri  pars  tam  multa 
contineat,  quae  ad  historiam  potius  quam  vitam  enar- 
randam  referenda  esse  videantur,  id  nullius  momenti 
esse  statuerim. 

Nam  illustrandis  prima  et  tertia  vitae  partibus  qui 
fieri  potuerit,  ut  vitae  scriptoris  et  historici  partes  inter 
se  permutarentur,  prorsus  non  intellegitur.  Qua  quidem 
ratione,  ut  exemplo,  quid  velim,  illustrem,  adduci  po- 
tuisse  Tacitum  putaveris  in  enarranda  Agricolae  educa- 

tione,  ut  orationi  suae  immisceret  res  ad  historiam  po- 
tius  quam  vitam  pertinentes?  At  contra  in  legatione 
Britannica  illustranda  facillime  ei  accidere  potuit,  ut  res 
ad  domandam  potius  Britanniam  pertinentes  quam  ad 
soceri  vitam  in  medium  se  proferre  non  sentiret.  Nam 
quaecunque  de  subigenda  insula  narrantur,  eadem  ad 
vitam  eius,  qui  subegit  eam,  pertinent. 
'  Quod  deinde  languidam  esse  illam  explicationem  et 
in  qua  acquiescere  non  libeat,  arbitratur,  equidem  quae- 
cunque  offendere  in  vita  enarranda  videantur,  ea  omnia 
ista  ratione  orta  esse  non  statuerim,  sed  tamen  prorsus 
eam  reiciendam  esse  nullo  pacto  concesserim. 

Tacitum  tunc  primum  a  causis  agendis  ad  historiam 
conscribendam  accedentem  in  enarranda  Agricolae  vita 
longe  afuisse  ab  ea  orationis  historicae  elegantia  et  ex- 
politione,  qua  emineant  et  excellant  historiae  et  annales, 
constat  inter  homines  doctos.  Itaque  nullam  causam 
video,  cur  Agricolam  perfectae  et  absolutae  artis  bio- 
graphicae  specimen  habendum  non  esse  statuere  verea- 
mur,  nec  nonnulla  eorum,  quae  aut  a  vita  prorsus  ab- 
horrere  aut  ita  comparata  esse  videantur,  ut  potius  res 
Britannicas  quam  vitam  Agricolae  illustrent,  ex  eo  orta 
esse  dicere  dubitaverim,  quod  Tacitus  leges  vitae  enar- 
rationi  praescriptas  laeserit.  Libellum  suum  non  liberum 
esse  ab  omnibus  vitiis  ipse  videtur  sensisse  atque  ea 
ex  re  vocem  inconditam  ac  rudem  capite  tertio  excusa- 
visse.  Quantopere  autem  imperitiae  suae  ac  ruditatis 
sibi  conscius  fuerit,  luculentissime  apparet  ex  eo, 
quod  in  componendo  libello  complures  scriptores  imi- 
tatus  atque   eorum  vestigia  haud  raro  presse   secutus 

est ').  Quae  cum  ita  sint ,  libellum ,  de  quo  dicimus, 
perfectum  atque  omnibus  numeris  absolutum  esse  cur 
statuamus,  nuUam  causam  video  nec  quae  ofifendunt  in 
eo  legendo,  nisi  aliam  et  eam  probabiliorem  originis 
explicationem  invenerimus,  pro  vitiis  ducere  dubito. 
Quod  vero  in  eo  maxime  peccavit  Tacitus,  quod  inter- 
dum  potius  res  in  Britannia  insula  gestas  quam  vitam 
soceri  videtur  enarravisse,  non  mirabimur,  si  rerum 
scriptores  eum  in  illustranda  ea  parte  imitandos  sibi 
proposuisse  memoria  tenemus  ^).  i 

Accedit  quod  eo,  quo  ad  illustrandam  soceri  vitam 
accederet,  tempore  Tacitum  aut  perscriptam  habuisse 
historiam  rerum  Britannicarum  aut  certe  materiam  et 
copiam  uberrimam  sibi  seposuisse,  quam  postea  in  con- 
scribenda  ea  exornaret  et  perpoliret,  ex  eis,  quae  An- 
dresen  1.  1.  p.  13.  14  disseruit,  apparet.  Id  igitur  Ta- 
cito  in  enarranda  legatione  Britannica  agendum  erat, 
ut  ex  prompta  et  parata  rerum  silva  reiectis  eis,  quae, 
quamvis  ab  enarrandis  rebus  Britannicis  non  aliena,  ad 
vitam  Agricolae  illustrandam  parum  pertinerent,  ea  eli- 
geret,  quibus  in  vita  enarranda  locus  esse  videretur,  ac 
totam  orationem  vitae  enarrationi  accommodaret.  Qua 
in  re  facillime  ei  accidere  potuisse,  ut  aut  res  ab  Agri- 
colae  gestis  moribusque  remotiores  in  opusculum  suum 
transferret  aut  narrandi  rationem  convenientem  illam 
historiae,  non  vitae  illustrandae  mutare  neglegeret,  quis 
est,  quin  concedat. 


1)  Cf.  EuBsner,  BlUtter  f.  d.  bayr.  Qymn.-  u,  Rtalsehulweaen 
1877  p.  U5  ff. 

^ed  haud  scio  an  vitium  illud  coniunctae  cum  vita 
rerum  memoriae  cur  saepius  commiserit,  etiam  aliam  ra- 
tionem  liceat  afferre.  ;_ 

_,  Quod  accidit  Tacito  in  colligenda  ad  res  Germanicas 
enarrandas  materia,  ut  tam  uberem  rerum  copiam  con- 
ficeret ,  quam  in  ea ,  quam  conscriberet  historia ,  totam 
intexere  sibi  non  licere  sentiret,  idem  expertum  eum 
esse  in  incohanda  Britanniae  perdomitae  historia  sta- 
tuerim:  crescebat  in  dies  ei  materies,  quippe  quam  so- 
ceri  relationes  narrationesque  uberrimam  suppeditarent, 
ac  postremo  tanta  exstitit  rerum  silva,  ut  multo  minori 
earum  parti  in  historiis  locum  fore  intellegeret.  Atque 
cum  fere  omnia  ea,  quae  eollegisset,  ad  soceri  laudes 
illustrandas  pertinere  sibi  persuaderet,  studio  illas  res 
in  medium  proferendi  haud  raro  adductus  videtur  esse, 
ut  res  a  vita  illustranda  alieniores  narrationi  suae  in- 
sereret. 

Denique  haud  ita  pauca  eorum,  quae  a  iusta  vera- 
que  vita  remotiora  esse  non  ignoraret,  ob  eam  rem  in 
libellum  suum  videtur  recepisse,  quia  magnam  habere  de- 
lectationem  sibi  persuasisset.  Hac  ratione  videtur  adduc- 
tus  esse,  ut  descriptioni  Britanniae  insulae  et  incolarum 
eius  haud  pauca  insereret,  quibus  delectarentur  legen- 
tium  animi.  Eodem  referendam  esse  fugam  Usiporum 
infra  accuratius  disseram.  Eodem  denique  loco  non- 
nulla  eorum  duxerim,  quae  Andresen  1.  1.  p.  6.  7  nota- 
vit,  ut  ea,  quae  de  Hibemia  cap.  24  dicuntur,  Auli  At- 
tici  mortem,  alia. 

Postremo  vero  vitae  enarrandae  illo,  quo  Agricola 
editus  est,  tempore  fines  et  termini  non  ita  certi  con- 

stituti  erant,  et  rerum  gestarum  enarratio  cum  vitae 
illustratione  haud  raro  coniungebatur *).  -."    u>.r:>f 

Singula  ea  omnia,  quae  a  iusta  veraque  vita  abhor- 
rere  videantur,  exsequi  ac,  qua  ratione  in  libellum  ir- 
repsisse  videantur,  exponere  longum  est.  Accedit  quod 
in  eadem  re  complures  plerumque  rationes  explicandi 
institui  possunt,  quarum  quae  sit  maxime  probanda,  dif- 
ficillimum  est  ad  diiudicandum. 

Pauca  tamen  ex  eis,  in  quibus  Andresenium  ofFen- 
disse  supra  memoravimus,   accuratius  tractare  liceat. 

Ordiamur  ab  excessu  illo,  quem  enarrationi  rerum 
ab  Agricola  in  Britannia  gestarum  de  insula  atque  eius 
incolis  Tacitus  praemisit. 

Eura  a  vita  enarranda  prorsus  alienum  non  esse 
facile  est  ad  intellegendum. 

Nam  cum  id  quam  studiosissime  ageret  Tacitus,  ut 
eis,  qui  vitam  legerent,  maximam  sibi  Agricolam  in  Bri- 
tannia  laudem  peperisse  ac  dignissimam  memoratu  per- 
suaderet,  facere  non  potuit,  quin  primum  eam  terram, 
in  qua  istas  res  gessisset,  describeret  atque  earum  gen- 
tium,  quas  bello  vicisset  et  in  ditionem  potestatemque 
populi  Romani  redegisset,  indolem  ac  mores  illustraret, 
praesertim  cum  istas  regiones  gentesque  multitudini 
parum  notas  esse  non  nesciret:  nulla  alia  ratione  as* 
sequi  eum  potuisse  statuerim,  ut  legentibus,  quanti  ae- 
stimandae  essent  illae  res  gestae,  perspicuum  faceret. 

Oflfenderunt  interpretes  in  eo,  quod  in  ista  descrip- 
tione  Tacitus  tam  longus  fuerit. 

1)  Urlicha,  Commentatio  de  vita  et  honoribus  Taciti.  Wir- 
ceburgi  1879.  p.  20. 

*•'  lam  apud  Woltmaimum*)  haec  legtmtur:  'Die  Be- 
schreibung  Britanniens  urid  seiner  Volker,  wie  der  Zei- 
ten,  ehe  Agricola  diese  Provinz  tibemahm,  nimmt  nicht 
nur  gleichen,  sondern  beinahe  noch  einmal  so  viel  Platz 
ein,  als  die  Darstellung  seiner  Bildungsgeschichte  und 
seines  ganzen  Lebens  bis  zu  diesem  Zeitpunkt.  Yiel 
mehr  scheint  die  Insel  Britannien  die  Hauptfigur  zu 
sein,  als  Agricola,  und  macht  diesen  Eindruck  um  so 
mehr,  weil  das  Gemalde  von  ihr  schon  ein  prachtiger 
Beweis  ist  von  der  bewunderungswiirdigen  Kunst  des 
Geschichtsschreibers,  Geographie  so  zu  lehren,  dass  die 
Lander  wie  mit  einer  Personlichkeit  vor  uns  stehen. 
In  seinen  umfassenden  historischen  Werken,  wo  die 
grosse  Masse  der  Thatsachen  und  besonders  der  Um- 
stand,  dass  dort  nach  Anlage  des  ganzen  keine  beson- 
dere  Gattung  derselben  ein  Recht  auf  eine  ausfiihrlichere 
Darstellung  hat,  die  Gemalde  der  Lander  einen  bedeu- 
tenderen  Platz  wegnehmen  durften,  entwirft  er  sie  den- 
noch  mit  enger  zusammengedrangten  Zligen,  als  hier  die 
Schilderung  Britanniens  in  einem  kleinen  Werke,  das 
einen  einzigen  Mann  verewigen,  eine  einzige  menschliche 
Personlichkeit  uns  anschaulich  machen  solL' 

A  recentioribus  etiam  id  notatum  est,  quod  haud 
pauca  in  isto  excessu  insunt,  quibus  in  historia  locus 
videatur  esse,  non  in  vita. 

Ea  ratione  nodum  expedire,  ut  Tacitum  ad  morem 
inter  aequales  receptum  se  accommodasse  statuam,  pa- 
rum  placet. 

1)  Werke  von  Cajns  Cornelius  Tacitus  deutsch  mit  Abhand- 
lungen  u.  Anmerkungen  von  Karl  Ludwig  v.  Woltmann.     vol.  VI. 

Ac  ne  eo  quidem  deBcenderim,  ut  inscium  eum  atque 
quasi  invitum  peccavisse  coniciam.  T        n-yj^^ik 

Quamquam  facile  id  ei  accidere  potuisse  vix  quisr 
quam  negaverit. 

Nam  utique  talem  excursum  necessarium  fuisse  supra 
exposuimus.  Prompti  erant  commentarii,  crebri  illi  qui- 
dem  rerum  frequentia,  sed  quos  eo  consilio  conscripserat, 
ut  eis  in  historiis  componendis  uteretur.  Itaque  facil- 
lime  eum  abduci  potuisse,  ut  res^a  vita  alieniores  in 
libellum  suum  transscriberet,  manifestum  est.  i 

Accedit  quod  in  componendo  isto  excessu  presse  eum 
rerum  scriptorum  vestigia  secutum  esse  constat ,  qui, 
quoties  novam  aliquam  gentem  in  scenam  producebant, 
ingenium  eius  moresque  ac  terrae  situm  naturamque 
quam  accuratissime  describebant ,  immiscere,  quae  ad 
res  ibi  gestas  illustrandas  parum  pertinerent,  non  re- 
cusantes. 

Tamen  consulte  eum  et  cogitate  egisse  crediderim. 

Cum  enim  de  Britannia  insula  atque  incolis  eius 
utique  ei  praefandum  esset,  ab  animo  impetrare  non 
potuisse  videtur,  quin  brevi  et  vitae  apto  excursui  et 
cui  nihil  inesset  nisi  quod  ad  intellegendas  aestimandasve 
res  ab  Agricola  gestas  necessarium  esset,  substitueret 
descriptionem  insulae  et  incolarum  perfectam  et  omnibuB 
numeris  absolutam. 

Accedebat  quod,  quo  plenius  atque  uberius  insulae 
situm  et  naturam  atque  ingenium  et  mores  Britannorum 
describeret,  eo  majorem  se  omnibus  voluptatem  allatu- 
rum  esse  ei  constabat:  insula  sub  ipsis  septentrionibus 
sita,  Thules  fabulosae  vicina,  mare  pigrum  et  remigan- 

tibus  grave,  noctumus  solis  fulgor,  feroces  et  incorruptae 
gentes,  nova  ea  omnia  et  mira  Romanis  erant  et  delec- 
tationis  plena. 

Ac  quamvis  multi  de  Britannia  insula  et  gentibus 
eam  incolentibus  exposuissent,  longe  superari  ea  omnia 
isto  Taciti  excessu  constabat  Romanis. 

Quae  a  prioribus  rerum  scriptoribus  de  eis  rebus 
enarrata  erant,  ea  parum  fidei  auctoritatisque  habere 
nemo  erat,  qui  nesciret. 

•  Unus  Caesar  insulam  coram  viderat  ac,  quae  ipse 
oculis  comperta  habebat,  enarraverat.  Sed  is  solam  eam 
iusulae  partem  adierat,  quae  ad  meridiem  spectat.  De 
interioribus  et  septentrionalibus  insulae  partibus  omnes 
aut  nuUam  aut  incertissimam  notitiam  habuerant.  Quae 
de  istis  regionibus  retulerant,  fere  nuUa  erat  in  eis 
auctoritas:  nondum  comperta,  utTaciti  verbis  utar,  elo- 
quentia  percoluerant. 

Nec  fidem  adiunxisse  eo,  quo  libellus  editus  est, 
tempore  Romanos  istis  descriptionibus  facile  conieceris. 
Nam  eorum,  qui  Britanniam  insulam  mercatores  vel  mi- 
lites  vel  magistratus  pemoverant,  permulti  illis  tempo- 
ribus  Romae  erant,  quorum  narrationibus  fieri  non  po- 
tuit,  quin  scriptorum  relationes  quantopere  a  rerum  fide 
abhorrerent,  divulgaretur. 

Vera  tamen  et  falsa  inter  se  discernere  atque  insu- 
lae  et  incolarum  imaginem  certam  et  expressam  cogi- 
tatione  fingere  perpauci  videntur  potuisse. 
-■'  Nam  ex  eis,  qui  in  Britannia  fuerant,  sat  multi  mi- 
norem  insulae  partem  et  unam  sive  perpaucas  gentes 
noverant.    Accedebat  quod  plerique,  ut  voluptatem  nar- 

rationibus  sais  aspergerent  aut  rerum  a  se  gestarum 
laudem  in  maius  augerent,  terrae  coelique  miracula 
atque  incolarum  ferociam  verbis  exaggerabant  ac  ficta 
potius  quam  visa  narrabant. 

Ne  multa:  exiguam  fidem  tribuendam  esse  eis,  quae 
exstabant,  descriptionibus  insulae  constabat  inter  omnes, 
quid  esset  pro  vero  accipiendum,  quid  reiciendum,  per- 
pauci  discemebant. 

Eo  pleniorem  fuisse  delectationis  eum,  de  quo  agi- 
mus,  excessum  Taciti  recte  coUegeris.  Nam  Tacitus  ea 
omnia,  quae  de  Britannia  insula  et  eius  incolis  trade- 
bat,  ab  Agricola  socero  acceperat,  qui  cum  per  septem 
annos  insulam  obtinuisset  ac  singulas  deinceps  eius  par- 
tes  subegisset,  fieri  non  potuit,  quin  magnitudinem  eius, 
formam,  situm,  caelum,  proventum  itemque  incolarum 
originem  atque  ingenium  non  solum  multo  melius  quam 
priores  scriptores,  sed  etiam  optime  omnium,  qui  tunc 
erant,  hominum  novisset.  Ac  si  quando  ab  Agricola  de 
aliqua  re  cognitione  digna  edoceri  non  poterat,  facile 
tamen  ab  eo  comperiebat,  quibus  auctoribus  certissimis 
et  locupletissimis  uteretur.  Itaque  quaecunque  a  Tacito 
in  isto  excessu  referebantur ,  cum  omnibus  gravissima 
et  certissima  viderentur,  fieri  non  potuit,  quin  pronis 
auribus  acciperentur. 

Ceterum  omittendum  non  est  quaecunque  isto  ex- 
cursu  contineantur  atque  adeo  ea,  quae  primo  obtutn 
a  vita  Agricolae  remotissima  videantur,  tamen,  si  accu- 
ratius  rem  perpenderis,  ad  id  quod  sibi  proposuit  Ta- 
citus,  ut  soceri  nomen  celebraret,  pertinere. 

Nam   quaecunque   de  insula  et  eius  incolis  edocebat 

Bomanos,  Agricolae  oninia  accepta  referebat:  itaBritan- 
nia  insula   describenda  Agricolae   laudem  illustrabat. 

Denique  id  egisse  Tacitus  videtur,  ut,  qua  ratione 
in  majoribus  operibus  historicis  gentes  et  terras  descri- 
bere  in  animo  haberet ,  specimen  omnibus  numeris  ab- 
solutum  proponeret.  Nam  in  historiis  et  annalibus,  quo- 
tiescunque  novam  et  eam  insigniorem  gentem  induceret, 
recepto  inter  veteres  rerum  scriptores  more  de  ea  gente 
et  eius  patria  praefandum  sibi  fore  haud  nesciebat.  Ita- 
que  plurimum  eius  intererat,  ut,  placeretne  ea,  quam  in 
fingendis  istis  excursibus  ingressurus  esset,  ratio,  usu 
cognosceret  et  comperiret. 

Transeamus  ad  eum,  qui  inde  a  capite  tertio  de- 
cimo  sequitur,  excessum  res  ante  Agricolae  legationem 
in  Britannia  gestas  continentem. 

Non  minus  eum  ad  res  ab  Agricola  in  Britannia  ge- 
stas  intellegendas  et  recte  aestimandas  necessarium  esse 
statuerim,  quam  illum,  de  quo  egimus,  geographicum. 
IUustrandum  fuisse  Tacito  eum  Britanniae  statum,  quem 
Agricola,  cum  provinciam  acciperet,  invenerit,  antequam 
res  ab  eo  ibi  gestas  enarraret,  quis  est  quin  concedat. 
Neque  enim  uUa  alia  ratione  assequi  videtur  potuisse,  ut 
ei,  qui  librum  legerent,  quae  Agricola  in  administranda  aut 
subigenda  insula  consilia  cepisset,  eorum  rationes  per- 
ciperent  et  intellegerent.  Ac  multa  conferre  ea,  de  qui- 
bus  agimus,  quinque  capita  ad  illustrandum  istum  sta- 
tum  facile  intellegitur. 

Deinde  vero  idcirco  res  a  prioribus  ducibus  in 
Britannia  gestae  sub  unum  quasi  conspectum  Romanis 
subiciendae  erant,  ut  comparando,  quantopere  Agricola 

omiies  exsuperavisset,  manifestum  fieret.  Edocendo,  qaan- 
tulum  ante  Agricolam  tot  annis  in  subigenda  insula  pro- 
fectum  esset,  omnibus  persuadebatur ,  quam  dif&cilis  et 
ardua  fuisset  insulae  expugnatio  et  quanti  aestimandae 
essent  res  ab  Agricola  gestae. 

Praecipue  ea,  qua  Agricola  peritissimum  semper  se 
praebuerat,  ars  fines  imperii  Romani  pacis  consiliis  mu- 
niendi  ac  propagandi  praemissis  istis  quinque  capitibus 
elucebat  atque  eminebat:  belli  laude  ex  eis,  qui  antea 
insulam  obtinuerant,  haud  ita  pauci  floruerant,  pacis 
artibus  belli  virtutem  unus  Agricola  adaequaverat. 

Ne  in  ea  quidem  re  offendendum  est,  quod  res  a 
Suetonio  PauUino  gestae  plenius  atque  uberius  enarrantur. 

Nam  primum  uberrima  Tacito  materia  praesto  erat, 
quippe  qui  a  socero  cuncta  procul  dubio  edoctus  esset. 

Deinde  Paullinus  ceteros  omnes  legatos ,  qui  Agri- 
colam  antecesserant,  virtute  imperatoria  longe  supe- 
raverat  ac  res  ab  eo  gestae  omnium  memoriam  obscu- 
raverant.  ' 

Ac  plenam  delectationis  fore  istarum  rerum  enarra- 
tionem  bellicosis  Romanorum  animis  per  se  patebat,  prae- 
sertim  cum  optimo  Tacitum  usum  esse  auctore  Agricola 
inter  omnes  constaret. 

Accedit  quod  illustranda  splendidissima  illa  Suetonii 
PauUini  legatione  res  ab  Agricola  legato  in  Britannia 
gestae  clarissima  luce  circumfunduntur. 

Ac  primum  summis  laudibus  extolluntur  Britannorum 
fortitudo  et  amor  patriae,  ut  qui,  quamquam  per  duos 
annos  Suetonii  Paullini  virtutem  imperatoriam  ac  prae- 
stantiam  armorum  Romanonim  tot  proeliis  experti  erant, 


tamen  prima  occasione  oblata  odiosissimum  servitatis  iu- 
gum  a  cervicibus  suis  deicere  conarentur. 

Tiintam  ferociam  infringere  et  debellare  tam  fortes 
i^entes  arduum  profecto  erat  et  laude  dignissimum. 

Deinde  res  a  Paullino,  peritissimo  illo  et  praeclarissimo 
imperatore,  gestas  ab  Agricola  prorsus  obscuratas  esse 
facile  apparet:  Paullinus  paucas  insulae  gentes  armis 
subegerat,  subactas  iugo  Romano  non  assuefecerat :  Agri- 
cola  omnes  Britannos  debellaverat ,  nec  longe  afiierat 
quin  in  provinciae  formam  totam  insulam  redigeret.  Paul- 
linns  militiae  peritus,  Agricola  magnus  bello  nec  minor 
pace  exstiterat. 

Denique  ne  omittamus  Agricolam  Suetonii  Panllini 
anspiciis  rem  militarem  didicisse.  Ita  ea  legatione  enar- 
randa  non  solum  legatio  Agricolae  celebratur  sed  etiam 
prima  eius  militia,  non  neglegenda  vitae  pars,  quae  ca- 
pite  quinto  levius  adumbrata  erat,  copiosius  et  abun- 
dantius  illustratur. 
-'■     Explicantur  et  probantur  ea ,   quae  in  fine  capitis 

quinti  exstant:   'quae  cuncta artem  et  usum  et 

stimulos  addidere   iuveni  intravitque  animum  militaris 
gloriae  cupido  ingrata  temporibus'  eqs. 

Quae  cum  ita  sint ,  quod  Tacitus ,  antequam  legatio- 
nem  Agricolae  enarravit,  res  antea  in  Britannia  insula 
gestas  brevi  in  conspectu  posuit  atque  Paullini  legationem 
pauUo  accuratius  illustravit,  id  minime  mirum  videtur. 

Rectius  disputata  esse  videntur,  quae  apud  Andrese- 
nium  1.  1.  p.  6.  inveniuntur:  'Besonders  auffallend  ist  in 
diesem  Abschnitte  die  Ausfiihrlichkeit,  mit  welcher  die 
Motive  der  wfthrend  der  Verwaltung  des  Suetonius  Paul- 

linus  erfolgten  Erhebung  der  Britannen  wiedergegeben 
werden.' 

Fere  idem  jam  Heldius  ^)  sensit ,  apud  quem  haec 
leguntur:  'Tam  copiosa  transactae  aetatis  rerum  de- 
scriptione  symmetriae,  quae  artifici  perito  observanda  est, 

leges  violatae  esse  videntur Ac  mea  quidem  opi- 

nione  non  iam  ea,  quae  temporibus  Suetonii  PauUini, 
quem  deinceps  in  provinciae  imperio  Petronius  Turpili- 
anus,  Trebellius  Maximus,  Vettius  Bolanus,  Petilius  Ceri- 
alis  exceperunt,  Britanni  senserint  cogitarintve,  sed  po- 
tius  quae  sub  Agricolae  introitum  in  provinciam  et  per 
septem  annos,  quibus  adversus  ipsos  bellum  gessit,  mente 
agitaverint,  accurate  enarrari  debebant.' 

Fateor  me,  quid  sibi  voluerit  Tacitus  ista  verbositate, 
non  prorsus  intellegere.  Sed  tamen  pauca  ad  explican- 
dam  eam  aflferre  liceat.  .  t 

Primum  eam,  quam  capite  undecimo  adumbravit,  in- 
dolem  animi  ingeniique  populi  Britannici  accuratius  de- 
scribit  et  ardentem  eius  patriae  amorem  atque  acerbis- 
simum  iugi  servilis  odium  illustrat. 

Deinde  vero  totum  illud  caput  quintum  decimum 
etsi  primo  loco  ea  pericula  illustrat,  quae  Suetonius  Paul- 
linus  Monam  insulam  aggressus  subibat,  idem  tamen, 
quantam  Agricola  rem  ausus  sit,  indicat,  cum  bellum  in 
septentrionales  insulae  regiones  transferret.  Nam  eae- 
dem  causae,  quae  sub  imperio  Paullini  Britannos  ad  re- 
bellandum  commoverant,  eos  incitabant,  ut  contra  Agri- 
colam  arma  moverent  et  eum  a  tergo  adorirentur. 

1)  Comm.  de  Cn.  Julii  Agricolae  vita,  quae  vulgo  Cornelio 
Tacito  atleignatur.     Scripsrit  Julius  lield.     Suidoicii   1845. 

k   Itaque  ne  haec  quidem  quae  capite  quinto  decimo 

continetur  rebellionis  causarum  expositio  prorsus  abhor- 

rere  a  laude  Agricolae  videtur. 

^    Multo   etiam   difficilius   fugam   illam  Usiporum   qua 

ratione  ductus  vitae  soceri  inseruerit  Tacitus,  ad  expli- 

candum  videtur  esse. 

rg    Ac  Walchius   quidem    ea    nuntiata    adductum  esse 

Agricolam,  ut  classe  circummissa  insulam  esse  Britan- 

niam  haud  difbium  relinqueret,  satis  ingeniose  coniecit; 

praeterea  interposita  illa    digressione    narrationem  iu- 

cunde  variari  atque  animum  legentium  redintegrari. 

Quarum  sententiarum  priorem  non  acceperim. 

Nam  Tacitus,  si  nuntio  illorum  errorum  socerum  eo 
adductum  esse  comperisset,  ut  Britanniam  circumvehe- 
retur,  facere  non  potuit,  quin  id  diserte  et  plane  diceret. 

Quam  alteram  Walchius  interpretationem  profert,  ea 
magis  probanda  videtur  atque  ab  hominibus  doctis  haud 
ita  paucis,  ut  a  Gantrellio,  accepta  est. 

Haud  scio  an  ipse  Tacitus,  qua  ratione  ductus  illam 
fugam  narrationi  suae  inseruerit,  significavisse  videatur, 
cum  magnum  id  ac  memorabile  facinus  appellaret:  ab 
animo  impetrare  non  potuit,  ut  errores  tam  miros  atque, 
tot  periculis  insignes  silentio  praeteriret. 

Accedebat  quod  hac  digressione  omnes,  qui  eam  le- 
gerent,   fore  ut  maxime  delectarentur  sperare  poterat. 

Nam  qua  re  magis  tenentur  ac  trahuntur  multitu- 

dinis  animi  quam  enarratione  seditionum,  errorum,  esa- 

rum  humanarum  camium,    pugnarum  atrocium,  capti- 

vitatum? 

V    Diversissimos  autem  et  falsissimos  per  urbem  rumo- 

res  de  illo  facinore  dispersos  fuisse  facile  suspiceris, 
quod  ab  omnibus  in  maius  auctum  et  quomodo  esset 
factum  ab  alio  alia  ratione  narratum  esse  videtur.  Quae 
cum  ita  essent,  fieri  non  potuit,  quin  omnes  ista  Taciti 
enarratione  certissimis  auctoribus  nixa  non  mediocriter 
retinerentur. 

Ceterum  nescio  an  etiam  hanc  digressionem ,  quam 
primo  obtutu  a  vita  illustranda  remotissimam  videri  non 
negaverim,  tamen  si  diligentius  inspicias,  ad  laudem 
Agiicolae  celebrandam  pertinere  concedendum  sit:  illu- 
stratur  illa  fuga,  qualis  fuerit  exercitus,  cui  in  Britan- 
nia  Agricola  praeerat,  quodque  Galgacus  in  media  ora- 
tionis  suae  parte  praedicavit  fidem  Homani  exercitus, 
ut  qui  ex  diversissimis  gentibus  contractus  esset,  esse 
infirmissimam,  id  temere  eum  et  ex  vano  non  finxisse 
edocemur. 

Eo  digniores  admiratione  videntur  res  ab  Agncola 
in  Britannia  gestae :  qui  cum  tali  exercitu  tot  tantasque 
victorias  reportaverit ,  quanta  eius  virtus  imperatoria 
existimanda  est! 

Restat  ut  de  orationibus  Agricolae  et  Calgaci  pauca 
addam. 

Non  id  egisse  Tacitum,  ut  ipsa  verba  ante  pugnam 
ad  Graupium  montem  commissam  a  ducibus  facta  red- 
deret,  sed  in  eodem  genere  istas  orationes  ponendas 
esse  atque  eas,  quales  apud  Caesarem,  Livium,  Sallu- 
stium  inveniamus,  constat  inter  homines  doctos. 

Ac  praecipue  eo  videntur  pertinere,  ut  belli  rationes, 
quales  fuerint  ante  ultimam  dimicationem,  illustrent. 

Itenun  atque  saepius  universae  rei  dimicationem  ap- 

prdpinqnare  monemur.  Victis  Romanis  fore,  ut  non 
solum  totus  eormn  exercitus  ad  internecionem  caedatur, 
sed  etiam  tota  Britannia  amittatur. 

Huc  referenda  sunt  verba  Agricolae,  quae  sunt :  'fu- 
gientibus  periculosissima ,  quae  hodie  prosperrima  sunt. 
Neque  enim  nobis  aut  locorum  eadem  notitia  aut  com- 
meatuum  eadem  abundantia,  sed  manus  et  arma  et  in 
his  omnia.'  Eodem  pertinent,  quae  paulo  infra  leguntur: 
'incolnmitas  ac  decus  eodem  loco  sita  sunt.' 

Etiam  fortius  eandem  sententiam  invenimus  in  ora- 
tioneCalgaci  expressam:  'nec  quicquam  ultra  formidinis, 
vacua  castella,  senum  coloniae,  inter  male  parentes  et 
iniuste  imperantes  aegra  municipia  et  discordantia/ 

Coritra  victoria  Romanorum  armis  reportata  fore,  ut 
bellum  conficiatur  atque  tota  insula  debelletur,  et  Agri- 
cola  gravissime  praedicat,  cum  in  fine  orationis  suae 
haec  dicit :  'transigite  cum  expeditionibus,  imponite  quin- 
quaginta  annis  magnum  diem'  eqs.  et  Calgaci  verba  signi- 
ficant,  quae  sunt:  'nullae  ultra  terrae  .  .  ;  sed  nunc 
terminus  Britanniae  patet,  nulla  jam  ultra  gens'  eqs. 
,,  Ea  autem  oratione,  quam  Calgaco  tribuit,  Tacitus 
etiam  id  videtur  egisse,  ut  quanto  ante  pugnam  peiore 
loco  fuissent  res  Romanorum  quam  Britannorum  dilucide 
explanaret  et  illustraret. 

Primum  non  cum  una  gente  sed  cum  coniunctis  Bri- 
tannicarum  civitatum  copiis  dimicandum  fuisse  verba 
monent,  quae  leguntur  capite  tricesimo:  'consensum  ve- 
strum'  et  capite  tricesimo  altero :  'nostris  illi  dissensio- 
nibus  ac  discordiis  clari'  eqs. 

Deinde   nobilitas  et  virtus  copiarum  Britannicarum 

etiam  atque  etiam  ceicbrantur  ('universi  servitutis  '^ 
pertes  .  .  .  quia  nobilissimi  totius  Britanniae  eoque  in 
ipsis  penetralibus  siti  nec  servientium  litora  aspicientes 
oculos  quoque  a  contactu  dominationis  inviolatos  habe- 
bamus  ....  virtus  porro  ac  ferocia  ...  quibus  gloria 
carissima  est  .  .  .  .  integri  et  indomiti'). 

Denique  nulla  Britannis  in  fuga  spes  relicta  erat: 
aut  victoria^  gloriosissima  reportanda  erat  aut  servitus 
indignissima  subeunda,  atque  ea,  quae  carissima  sun^ 
hominibus,  defendebant:  libertatem,  patriam,  parentes, 
uxores,  liberos  ('necessitatem  nostram  .  .  .  nullae  ultra 
terrae  ac  ne  mare  quidem  securum  .  .  .  proelium  atque 
arma,  quae  fortibus  honesta,  eadem  etiam  ignavis  tu- 
tissima  sunt  ....  terminus  Britanniae  patet,  nulla  iam 
ultra  gens,  nihil  nisi  fluctus  et  saxa  et  infestiores  Ro- 
mani,  quorum  superbiam  frustra  per  obsequium  ac  mo- 
destiam  effugeris').  Eodem  denique  pertinet  servitus 
maxime  horridis  coloribus  depicta. 

Postremo  qui  vir  et  quantus  fuerit  Calgacus,  ista 
oratione  edocemur;  videmus  ardentem  patriae  et  liber- 
tatis  amorem,  acerbissimum  Romanorum  odium,  animum 
indomitum  atque  impavidum. 

Contra  ea,  quae  in  exercitu  Romano  imbecilla  erant, 
luculentissime  illustrantur :  paucitas  militum  (c.  32  'pau- 
cos  numero'),  locorum  ignorantia  ('locorum  trepidos  igno- 
rantia  caelum  ipsum  ac  mare  et  silvas,  ignota  omnia 
circumspectantes'),  ambigua  auxiliorum  fides  ('quem  con- 
tractum  ex  diversissimis  gentibus  ut  secundae  res  te- 
nent,  ita  adversae  dissolvent'  eqs;  'in  ipsa  hostium  acie 
inveniemus  nostras  manus'  eqs). 


""  Omnia  igitur,  ut  breviter  ea,  quae  disseruimus,  com-' 
plectamur  pro  Britannis  fuisse  in  illa  ultima  dimicatione 
oratione  Calgaci  edocemur. 

Itaque  parum  attinere  eam  ad  laudem  Agricolae  ce- 
lebrandam  nuUo  modo  concesserim.  Nam  quanto  proe- 
lium  maioris  periculi,  tanto  insigriior  victor  erat. 
-  Ea  denique,  quam  Agricolara  habentem  facit  Tacitus, 
oratione  imperatoriam  eius  virtutem  illustrat  atque  res 
ab  eo  usque  ad  illum  diem  gestas  unum  in  locum  cogit: 
victas  naturae  difl&cultates,  fusas  et  fugatas  hostium  co- 
pias,  inventam  Britanniam  et  subactam. 

Ne  multa:  eas  res,  quas  illae  orationes  continent, 
non  ita  remotas  esse  ab  eo,  quod  secutus  est  Tacitus 
in  Agricola  conscribendo,  consilio  apparet. 

Sed  fortasse  id  quaerendum  est,  cur  ad  exprimendas 
eas  sententias  forma  orationis  usus  sit  et  cur  in  con- 
fingendis  istis  orationibus  tam  longus  fuerit. 

Ac  primum  quidem  secutus  esse  rerum  scriptorum 
morem  videtur,  qui  fere  semper  ante  pugnam  descri- 
bendam  utriusque  exercitus  ducem  contionabundum  in- 
ducunt.  Eo  vero  libentius  eum  morem  servavit,  quia 
delectari  ea  narrationis  variatione  ac  redintegrari  legen- 
tium  animos  sentiebat. 

Deinde  Tacitum  usque  ad  illud  tempus,  quo  ad  vi- 
tam  soceri  illustrandam  accederet,  in  foro  et  orationi- 
bus  occupatum  fuisse  ac  primis  eum  illius  aetatis  ora- 
toribus  annumeratum  esse  negligendum  non  est. 

Itaque  si,  quaecunque  daretur,  occasionem  orationes 
libello  suo  inserendi  arripuit,  non  mirabimur:  nam  cuui 
in  illustrandis  rebus  gestis  quasi  peregrinus  atque  hospes 

esset ,  adeo  ut  exeusare  vocem  inconditam  ac  rudem 
non  dedignaretur ,  fieri  non  posse  confidebat,  quin  ora- 
tiones  enarrationi  intextae  omnibus  numeris  absolutae 
et  plenae  delectationis  viderentur. 

Eadem  ratione,  cur  tam  longus  fuerit  in  istis  orationi- 
bus  componendis,  explicatur.  ,  (    i|j,? 

Aliam  et  eam  valde  probabilem  istius  longitudinis 
explicationem  apud  Urlichsium')  inveni,  cuius  verbis  af- 
ferendis  disputationi  meae  finem  imponere  liceat:  'cum 
enim  usque  ad  susceptam  Britanniae  administrationem 
narratio  properaverit,  in  expeditionibus  Agricolae  descri- 
bendis  remissiore  cursu  processerit,  in  culmine  gloriae 
atque  laudis  ita  immoratur,  ut  quasi  invita  inde  ad  ex- 
itum  viri  egregii  ac  dominationem  saevissimam  principis 
descendat.' 


1)  Commeiitatio  de  vita  et  honoribus  Agricolae.    Wirceburgi 
1868.  p.  6. 

.  DE  VITA  SUA. 


Natus  sum  anno  h.  s.  LU  die  YII  mensis  Jonii  in 
vico  prope  Hildesiam  urbem  sitd,  cui  nomen  est  Hoheji- 
eggelsen,  patre  Wilhelmo  Pauer  praefecto  conventus 
iuridici,  matre  Antonia  e  gente  Bock  de  Wiilfingen. 
Fidei  addictus  sum  evangelicae.  Patrem  amisi  quinque 
annos  natus,  matrem  adhuc  vivam  pio  gratoque  animo 
veneror. 

Primis  literarum  elementis  imbutus  gymnasium  Got- 
tingense  adii,  quod  per  undecim  annos  et  dimidium 
frequentavi.  Maturitatis,  quod  vocant,  testimonio  in- 
structus  inter  cives  academiae  Georgiae  Augustae  re- 
ceptus  sum.  Per  septies  sex  menses  Graecorum,  Roma- 
norum,  Germanorum  literis  operam  dedi  et  hosce  viros 
clarissimos  et  doctissimos  audivi:  Hirschfeld,  de 
Leutsch,  Lotze,  Mtiller,  Sauppe,  Wachsmuth. 
Seminarii  philologici  et  societatis  gerinanicae  per  tria 
semestria  sodalis  de  Leutschii,  Sauppii,  Wachs- 
muthii,  Millleri  doctrina  usus  sum,  quibus  omnibus 
viris  maximam  me  semper  gratiam  habiturum  esse  pro- 
fiteor. 

Inde  a  vere  anni  h.  s.  LXXIH  per  tria  semestria 
Regii  seminarii  paedagogici  sodalis  ad  magistri  munera 

a  peritissiiuo  et  benevolentissiino  in  arte  educandi  doc- 
tore  Schoeningio,  gymnasii  Gottingensis  rectore,  in- 
structus  et  hypodidascali  officio  fiinctus  sum.  Militiae 
deinde  anno  finito  atque  examine,  quod  vocatur  pro  fa- 
cultate  docendi,  superato  inde  ab  auctumno  anni  h.  s. 
LXXV  in  eodem  gymnasio  literarum  elementa  tradidi, 
donec  odiosissimo  morbo  pulmonis  implicatus  partes  ca- 
rissimi  ofl&cii  deserere  coactus  sum. 

Inclinata  iam  in  melius  valetudine  a  vere  anni  h.  s. 
LXXIX  in  hac  academia  Georgia  Augusta  munere  quae- 
storis  benignitate  professorum  mihi  mandato  idemque 
secretarii  vice  fungor. 

